Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 07.07.2025. |  | Nr. AMD-25-336-rs |

|  |
| --- |
| Par satiksmi Dzirciema ielā un Vaidelotes ielā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, kā arī ņemot vērā sabiedrības ar ierobežotu atbildību “WESEMANN” 03.07.2025. iesniegumu (reģistrēts ar Nr.AMD-25-7556-sd):

1. Noteikt, ka no 09.07.2025. līdz 05.08.2025. saskaņā ar satiksmes organizācijas shēmu (pielikumā):

1.1. tiks ierobežota transportlīdzekļu satiksme Dzirciema ielā, posmā no Buļļu ielas līdz ēkai Dzirciema ielā 61;

1.2. tiks slēgta transportlīdzekļu satiksme Vaidelotes ielā pie Dzirciema ielas.

2. Par darbu veikšanu atbildīgs sabiedrības ar ierobežotu atbildību “WESEMANN” atbildīgais būvdarbu vadītājs Kārlis Ķergalvis (tālrunis 29483281; e-pasts: karlis@wesemann.lv).

3. Sabiedrībai ar ierobežotu atbildību “WESEMANN” no 09.07.2025. līdz 05.08.2025. Dzirciema ielā un Vaidelotes ielā nodrošināt:

3.1. ceļa zīmju izvietošanu saskaņā ar satiksmes organizācijas shēmu (pielikumā);

3.2. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4. siltumtīklu izbūves darbus objektos “Siltumtīklu pārbūve no Vaidelotes ielas līdz K-2-18; no K-2-18 līdz ēkām Dzirciema ielā 52 k-1 un 59”; “Siltumtīklu pārbūve no kameras K-2-21 līdz Vaidelotes ielai, Rīgā” (BIS lietas Nr.: BIS-BL-753255-105428; BIS-BL-753219-104467);

3.5. sabiedriskā transporta satiksmi, pagaidu pieturvietas izveidi un slēgtajā pieturvietā informācijas par pieturvietas slēgšanu izvietošanu, kā arī norādi par tuvākās pieturvietas atrašanās vietu un pagaidu pieturvietā pagaidu kustības sarakstu izvietošanu.

4. Transportlīdzekļu un gājēju kustību Dzirciema ielā un Vaidelotes ielā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Dzirciema ielā un Vaidelotes ielā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktora p.i.  | I.Urtāne |

|  |
| --- |
| Švarcbergs 67012709   |